How can Congress compensate lost in North India in Lok Sabha Election 2019 - राहुल वायनाड के मैदान में, लेकिन वाराणसी में नहीं उतरीं प्रियंका, रणनीति की 10 बड़ी बातें\nउत्तर भारत में हुए नुकसान की भरपाई के लिए कांग्रेस इस समय दक्षिण भारत की ओर आस लगा रही है.\nख़बर न्यूज़ डेस्क, Updated: 26 अप्रैल, 2019 11:00 AM\nप्रियंका गांधी को कांग्रेस ने वाराणसी सीट से नहीं उतारा है (फाइल फोटो)\nनई : वाराणसी से प्रियंका गांधी को न उतारकर ऐसा लग रहा है कि कांग्रेस ने बड़ी गलती कर दी है क्योंकि ऐसा प्रियंका गांधी के उतरने से पूर्वांचल की करीब 26 और बिहार की6सीटों पर असर पड़ता है लेकिन कांग्रेस यह बड़ा दांव खेलने से पीछे हट गई है. माना जा रहा है कि उत्तर प्रदेश और बिहार में कांग्रेस की जो स्थिति उस माहौल में प्रियंका को उतारना ठीक नहीं लगा वैसे भी खुद प्रियंका गांधी भी रायबरेली में कार्यकर्ताओं से पूछ चुकी हैं कि 2022 में होने वाले उत्तर प्रदेश विधानसभा चुनाव की तैयारी कैसी चल रही है. मतलब प्रियंका गांधी भी विधानसभा चुनाव को लेकर ही फोकस कर रह हैं. कांग्रेस की रणनीति है कि उत्तर प्रदेश में अब प्रियंका के चेहरे के दम पर पार्टी को मजबूत किया जाए. उत्तर प्रदेश का असर बिहार में भी पड़ेगा. वहीं उत्तर भारत की राजनीति में स्थानीय क्षत्रपों से निपटने के लिए पार्टी के पास एक मजबूत चेहरा होना चाहिए. बात करें लोकसभा चुनाव की तो उत्तर भारत में हुए नुकसान की भरपाई के लिए कांग्रेस इस समय दक्षिण भारत की ओर आस लगा रही है. यही वजह है कि कांग्रेस अध्यक्ष राहुल गांधी ने केरल की वायनाड सीट से पर्चा भरा है.\nकर्नाटक की 28, आंध्र प्रदेश की 25, केरल की 20, तेलंगाना की 17, पुदुच्चेरी की 1, तमिलनाडु की 39 सीटें मिलाकर यहां पर कुल 130 सीटे हैं.\nकांग्रेस की नजर अब इन सीटों पर है. यहां एक बार और गौर करने लायक है. कांग्रेस के अंदर केरल की लॉबी एक बार फिर मजबूत होती दिख रही है और केसी वेणुगोपाल इस समय कांग्रेस अध्यक्ष राहुल गांधी के साथ हमेशा देखे जा सकते हैं.\nकेरल में कांग्रेस और मुस्लिम लीग के गठबंधन का वामदलों से सीधा मुकाबला है और वायनाड सीट कांग्रेस का गढ़ रही है.\nदूसरी ओर दक्षिण के राज्यों में खासकर तमिलनाडु में जयललिता और करुणानिधि के बाद अब ऐसा कोई करिश्माई नेता नहीं दिख रहा है जो अकेले दम पर क्लीन स्वीप कर सकता हो.\nकरुणानिधि के परिवार में ही आपस में गहरे मतभेद हैं तो दूसरी जयललिता की पार्टी एआईएडीमके भी गुटों में बंटी हुई जिस पर बीजेपी का प्रभाव बढ़ता जा रहा है.\nआंध्र प्रदेश में भी कुछ दिन पहले तक एनडीए में शामिल रहे टीडीपी नेता चंद्रबाबू नायडू ने भले ही विशेष राज्य के दर्जे के नाम पर समर्थन वापस ले लिया हो लेकिन वाईएसआर कांग्रेस के नेता जगन मोहन रेड्डी भी वहां एक बड़ी ताकत बनकर उभर रहे हैं और बीजेपी भी राज्य में पैठ बनाने की कोशिश कर रही है.\nआंध्र प्रदेश कांग्रेस का पुराना गढ़ रहा है लेकिन क्षत्रपों के मजबूत होने से कांग्रेस का नुकसान हुआ है अब कांग्रेस की कोशिश है कि इस राज्य में वह पुराना रुतबा हासिल कर ले. विधानसभा चुनाव में कांग्रेस को 22 सीटें पाकर चौथे नंबर पर रही थी.\nजबकि कांग्रेस से अलग होकर नई पार्टी वाईएसआर कांग्रेस 70 सीटें जीतकर दूसरे नंबर रही थी. राहुल गांधी पहले विशेष राज्य का दर्जा देने की बात कह चुके हैं. फिलहाल देखने वाली बात होगी कि कांग्रेस आंध्र प्रदेश में कितनी सीटें पाती है.\nबात करें तेलंगाना की वहां अभी टीआरएस का ही सिक्का चल रहा है. विधानसभा चुनाव में टीआरएसस ने यहां क्लीन स्वीप करते हुए 88 सीटें जीती थीं और कांग्रेस 19 सीटें पाकर दूसरे नंबर पर थी.\nकांग्रेस तेलंगाना में बड़ी संभावनाएं देख रही है. यही वजह है कांग्रेस आलाकमान अब दक्षिण के राज्यों में अपनी पैठ बनाने की कोशिश कर रही है.\nपहली बार प्रकाशन: अप्रैल 26, 2019 11:00 AM IST\nLok Sabha Election 2019Lok Sabha polls 2019Priyanka Gandhi 2019 election


लोकसभा चुनाव और भारतीय संविधान\nहामिद अली ख़ान और ख़ुरशीद आलम\nसोलहवीं लोकसभा के लिए हो रहे आम चुनावों ने भारत के लोकतन्त्र के भविष्य के लिए कई सवाल खड़े किए हैं। इन चुनावों के लिए किए जा रहे प्रचार के दौरान मीडिया के ज़रिये पैसे और शक्ति प्रदर्शन का नंगा नाच देखने को मिल रहा है। इलेक्ट्रानिक मीडिया के न्यूज़ चैनलों में आपस में यह होड़ लगी हुई है कि बी॰जे॰पी॰ के प्रधानमन्त्री पद के उम्मीदवार नरेन्द्र मोदी को ज़्यादा से ज़्यादा स्क्रीन पर दिखाया जाये। यही नहीं, चैनलों पर ओपीनियन पोल प्रसारित किए जा रहे हैं, जिनमें एक मत से यह कहा जा रहा है कि पोल सर्वे अकेली भारतीय जनता पार्टी को 225-230 से ज़्यादा सीटें मिल रही हैं। यही हाल न्यूज़ चैनलों पर प्रायोजित चर्चाओं का है जहाँ बी॰जे॰पी॰ के लोग दूसरों पर हावी होकर अपनी बात मनवाने पर अड़ जाते हैं। इन चर्चाओं में देश के सामने पेश तमाम अहम मसलों का पूरी तरह अभाव है। अब चूँकि चैनलों पर ऐंकरों का रवैया भी बी॰जे॰पी॰ से हमदर्दी का है, या यूँ कहें कि कार्पोरेट घरानों द्वारा नियन्त्रित इन चैनलों से कहा गया है कि ‘‘बी॰जे॰पी॰ को जिताना है, इसलिए चर्चा को हाईजैक कर लो’’, की भी चर्चा हो। नरेन्द्र मोदी की शान में क़सीदा पढ़ने वाले ये चैनल निष्पक्षता और निर्भीकता के आचरण को पूरी तरह दर किनार कर चुके हैं। यही ऐसा मौक़ा था कि मीडिया बुनियादी उसूलों का पालन कर जनतन्त्र का चैथा स्तंभ होने का हक़ अदा करता। न्यूज़ चैनलों के मौजूदा रवैये से ऐसा लगता है कि हम एक फासीवादी देश में जी रहे हैं, जहाँ मीडिया का नियन्त्रण मुसोलिनी के हाथ में है। ऐसे निराशाजनक माहौल में सीनियर पत्रकार कमर वहीद, नकवी का इण्डिया टी॰वी॰ के एडीटोरियल डायरेक्टर के पद से नरेन्द्र मोदी के प्रायोजित इण्टरव्यू के विरोध में इस्तीफ़ा देना न्यूज़ चैनलों की गैरजानिबदारी पर सवालिया निशान खड़ा करता है। इससे तो यही लगता है कि इण्टरव्यू लेने वाले के सवाल और मोदी के जवाब वही हैं, जो मोदी चाहते है। इसका मतलब यह हुआ कि मीडिया अपने सिद्धान्तों से समझौता कर रहा है और दर्शकों पर उसी तरह मनोवैज्ञानिक दबाव बना रहा है, जैसा हिटलर ने 1932 में जर्मनी और उसके आस-पास के देशों के लोगों पर बनाया था।\nइस बार आर॰एस॰एस॰ ने देश को भगवाकरण के रंग में रंगने की पूरी तैयारी कर रखी है। वह 1929 से इस अवसर का इन्तेज़ार कर रहा था कि किस तरह भारत को हिन्दू राष्ट्र घोषित कर यहाँ के अल्पसंख्यकों, ख़ासतौर पर मुसलमानों और दलितों व दूसरे पसमाँदा तबको को दूसरे दर्जे का नागरिक बनाया जाये। अपने लक्ष्य को पाने के लिए आर॰एस॰एस॰ ने पहले दंगों का सहारा लिया और फिर उस अवसर का इन्तेज़ार किया जब कमज़ोर सरकार सत्ता में हो। आखि़रकार उसे यू॰पी॰ए॰ सरकार के दूसरे कार्यकाल में यह मौक़ा मिल ही गया। इससे पहले भी 1999 में उसे यह मौक़ा मिला था, लेकिन बी॰जे॰पी॰ सरकार का कार्यकाल अत्यन्त अल्प होने के कारण आर॰एस॰एस॰ को अपने एजेन्डा लागू करने का वक़्त ही नहीं मिल पाया। आर॰एस॰एस॰ ने जे॰पी॰ आन्दोलन में हिस्सा लेकर अपने को सेक्यूलर दिखाने की कोशिश तो की, लेकिन इमरजेन्सी के बाद 1977 में बनी जनता पार्टी की सरकार में दोहरी सदस्यता के मुद्दे पर सरकार गिर गयी। जनता पार्टी में शामिल उस समय के जनसंघ के मन्त्री सरकार क़ुर्बान करने के लिए राज़ी हो गए पर आर॰एस॰एस॰ की सदस्यता छोड़ना उन्हें गवारा न हुआ। 1999 में बी॰जे॰पी॰ के नेतृत्व में बनी एन॰डी॰ए॰ सरकार में सेक्यूलर सोच की पार्टियाँ भी शामिल हुयीं, लेकिन गृह; मानव संसाधन विकास तथा संस्कृति जैसे अन्य विभागों पर कब्ज़ा बी॰जे॰पी॰ के आर॰एस॰एस पृष्ठ भूमि के मन्त्रियों का रहा जिन्होंने उन विभागों में आर॰एस॰एस॰ से हमदर्दी रखने वाले अधिकारियों को तैनात किया, जो बाद में खुलकर सामने आ गए। आर॰ के॰ सिंह, जनरल वी॰ के॰ सिंह और ऐसे ही कई आई॰ए॰एस॰ और आई॰पी॰एस॰ अफ़सर जो या तो इस्तीफ़ा देकर भाजपा में शामिल हो गए या रिटायरमेन्ट के बाद बी॰जे॰पी॰ की सदस्यता ग्रहण की। इन अधिकारियों का यह कहना कि वे भ्रष्टाचार से लड़ने के लिए पार्टी से जुड़े हैं बिल्कुल ग़लत है। वे आर॰एस॰एस॰ की मानसिकता के लोग हैं, जो उसे अपना एजेन्डा लागू करने में मदद के लिए बी॰जे॰पी॰ में आए हैं। इससे पहले भी रिटायर होने के बाद श्रीश चन्द्र दीक्षित, बी॰पी॰ सिंघल, जगमोहन जैसे लोग संघ के सहायक संगठनों से जुड़ गए थे।\nआर॰एस॰एस॰ ने बड़ी चालाकी से नरेन्द्र मोदी को प्रधानमन्त्री पद के लिए इस आशय से आगे किया, ताकि एक तरफ़ गुजरात माॅडल की देश में इस तरह मार्केटिंग की जाये कि मानो पूरे देश में या किसी भी सूबे में विकास का कोई काम ही नहीं हुआ और दूसरी तरफ़ देश की सबसे बड़ी आबादी, ओ॰बी॰सी॰ को यह विश्वास दिलाना कि मोदी ओ॰बी॰सी॰ हैं और उनके प्रधानमन्त्री बनने से इन जातियों का गौरव बढ़ेगा। लेकिन हक़ीक़त कुछ और है। मोदी को आगे करके आर॰एस॰एस॰ उनकी तानाशाह की द्रवि को सार्वजनिक करके समाज के कई वर्गों को यह सन्देश देना चाहता है कि अब उनकी ख़ैर नहीं है। आर॰एस॰एस॰ चूँकि विशुद्ध रूप से हिन्दू संगठन है और वर्ण व्यवस्था का पोषक है, उसे ब्राहमणवाद को ही आगे बढ़ाने के एजेन्डे पर काम करना है। लोकसभा चुनावों के बाद अगर केन्द्र में बी॰जे॰पी॰ की सरकार बनती है तो इन्सानियत और इन्साफ़ का गला पूरी तरह घोंट दिया जाएगा। गुजरात में हुए 2002 के दंगों में जिन ईमानदार और न्यायप्रिय प्रशासनिक तथा पुलिस अधिकरियों ने सच्चाई बयान की तो उन्हें किनारे लगाने के लिए मोदी सरकार ने हर कोशिश की। उनमें से कुछ लोग जेल में हैं और कुछ को सस्पेंड कर दिया गया है। ऐसी हालत कोई अफ़सर मोदी के कारनामों को उजागर करने की हिम्मत नहीं जुटा सकता। मोदी के सत्ता में आने के बाद देश का सेक्यूलर ताना-बाना बिखर जाएगा। इसके बिखरने से सबसे ज़्यादा नुक़सान यहाँ के अल्पसंख्यकों को होना तय है। भारत के संविधान और न्यायपालिका के ताने-बाने की बदौलत सबको एक जैसे अधिकार मिले हुए हैं। पहले भी भारतीय संविधान का मूल ढाँचे को बदलने की जब जब कोशिशें हुयी है, हमारी न्यायपालिका जिसे, न्यायायिक समीक्षा का अधिकार दिया गया है, आगे आयी है। सुप्रीम कोर्ट अपने फ़ैसले में यह कह चुकी है कि संविधान के बुनियादी ढाँचे को, जिसमें यहाँ के नागरिकों को मूल अधिकार दिए गए हैं, बदला नहीं जा सकता। देश के नागरिकों ख़ास तौर से अल्पसंख्यकों का आखि़री सहारा संविधान ही रहा है। संविधान द्वारा दिए गए अधिकारों से ही यहाँ के अल्पसंख्यक भी अपने को बराबर का नागरिक समझते हैं। इन्हीं अधिकारों के कारण वे सार्वजनिक रूप से समस्याएँ उठाते रहते हैं और सरकार से उनके हल की माँग करते रहते हैं। लेकिन मोदी के आने के बाद संविधान को बदलने का ख़तरा और बढ़ जाएगा, क्योंकि आर॰एस॰एस॰ का एजेन्डा भारत के खण्ड हिन्दू राष्ट्र क़ायम करने का सपना है, जो उसे पूरा होता दिखाई दे रहा है। हिन्दू राष्ट्र की अवधारण भारत जैसे बहु-धर्म और बहु-समाज वाले देश के लिए बहुत नुक़सानदेह है। सेक्यूलरवाद देश की जान है जिस पर विभिन्न धर्मों और सम्प्रदायों का अस्तित्व टिका हुआ है।\nनरेन्द्र मोदी के सत्ता में आने से यहाँ के क़ानून और अदालत पर भरोसा करने वाले अल्पसंख्यक वर्ग के नेता सबसे ज़्यादा प्रभावित होंगे। उन्हें अल्पसंख्यकों की जायज़ मांगों के लिए गिरफ़्तार कर लिया जाएगा और झूठे मामलों में फंसा कर उन्हें मानसिक यातनाएँ दी जाएँगी। इसका उद्देश्य होगा उन्हें अपमानित कर उनका मनोबल तोड़ना, ताकि वे अल्पसंख्यकों की समस्याएँ उठाने से बाज़ रहें। इससे अल्पसंख्यों में डर बैठ जाएगा और वे अपने जायज़ हक़ के लिए आवाज़ नहीं उठा सकेंगे। यही हाल दलितों और समाज के दूसरे कमज़ोर वर्गों का होगा। इनके नेताओं के साथ ज़्यादतियाँ की जाएगी ताकि वे संविधान द्वारा दी गई सामाजिक, राजनीतिक और आर्थिक सुरक्षा से वंचित हो जाएँ। आज दलित जो भी लाभ और सुविधाएँ पा रहे हैं, वह किसी की मेहरबानी नहीं, बल्कि उन्हें संविधान द्वारा उसकी गारंटी दी गई है। मोदी अपनी काबीना में अपनी ही पार्टी के ऐसे लोगों को जगह नहीं देंगे, जिनमें थोड़ी सी भी मानवता बची है। संविधान बदलने के मामले में बी॰जे॰पी॰ गठबन्धन की पार्टियाँ भी इसलिए सामने नहीं आएँगी कि उनके सांसदों की संख्या बहुत कम होगी। इस समय चुनाव प्रचार बी॰जे॰पी॰ नहीं, बल्कि नरेन्द्र मोदी के इर्द-गिर्द घूम रहा है। चुनाव में यह नहीं कहा जा रहा है कि ‘‘अब की बार बी॰जे॰पी॰ सरकार’’, बल्कि ‘‘अब की बार मोदी सरकार’’ का नारा लगाया जा रहा है। इससे साफ़ ज़ाहिर है कि देश में संसदीय प्रणाली समाप्त का अध्यक्षात्मक प्रणाली लागू की जाएगी, जिसके तहत राष्ट्रपति ही सबसे ताक़तवर होता है और वह संसद के प्रति जवाबदेह भी नहीं होता। भारत जैसे बड़े देश के लिए यह प्रणाली ठीक नहीं है, क्योंकि वर्तमान संसदीय प्रणाली में सरकार के तीनों अंगों-कार्यपालिक, विधानपालिका तथा न्यायपालिक एक दूसरे को संतुलित करते हैं। अध्यक्षात्मक प्रणाली में राष्ट्रपति अपनी पसंद के लोगों को मन्त्री बनाता है, जो किसी सदन का सदस्य नहीं होता और इसीलिए वह संसद के प्रति जवाबदेह भी नहीं है।\nसंविधान बदलने की बी॰जे॰पी॰ की नीयत उसी समय सार्वजनिक हो गई थी जब पहली बार 19 दिनों के लिए अटल बिहारी बाजपेयी के नेतृत्व में उसकी सरकार बनी थी। उस अल्पमत सरकार ने सुप्रीम कोर्ट के सेवा-निवृत्त - न्यायाधीश श्री वेंकट चलैया की अध्यक्षता में एक आयोग बनाया था, जिसे संविधान की समीक्षा करने की जि़म्मेदारी दी गई थी। लेकिन अल्पमत होने के कारण सरकार गिर गई थी, इसलिए इसे भी तब तक के लिए ठण्डे बस्ते में डाल दिया गया जब तक कि बी॰जे॰पी॰ अपने दम पर सरकार बनाने की स्थिति में न आ जायें। अब नरेन्द्र मोदी के प्रधानमन्त्री बनने की सम्भावनाओं के बीच आर॰एस॰एस॰ फिर कोशिश करेगा कि समीक्षा के नाम पर संविधान बदल दिया जाए। सुप्रीम कोर्ट के कई फ़ैसलों के बावजूद कि संविधान का बुनियादी ढाँचा जिसमें प्रिएम्बल (प्रस्तावना) और मूल अधिकार शामिल हैं, को नहीं बदला जा सकता, आर॰एस॰एस॰ के इशारे पर बी॰जे॰पी॰ सरकार उसे बदलने के लिए यह दलील दे सकती हैं कि 65 साल में देश में बहुत कुछ बदल गया है और संविधान को भी आज की परिस्थियों के अनुसार बदला जाये। साथ ही वह भी कोशिश करेगी कि न्यायपालिका में आर॰एस॰एस॰ सोच के लोगों को रखा जाये, ताकि अदालती रुकावट भी दूर हो सके। ग़ौरतलब है कि राजस्थान हाई कोर्ट के न्यायाधीश, श्री गुमान मल तोढ़ा का सम्बन्ध आर॰एस॰एस॰ से था और रिटायरमेन्ट के बाद वह राम जन्मभूमि आन्दोलन से जुड़ गये थे। इसी तरह इलाहाबाद हाई कोर्ट के रिटायरशुदा जज श्री देवकीनन्दन अग्रवाल राम जन्मभूमि न्यायस के अध्यक्ष थे और उन्होंने ने ही ‘‘रामलला विराजमान’’ नाम से अदालत में मुक़दमा दाखि़ल कर रखा था।\nसंविधान बदलने से एक तरफ़ जहाँ आर॰एस॰एस॰ यहाँ के अल्पसंख्यकों, ख़ासतौर पर मुसलमानों को दिए गए बराबरी के अधिकार छीन लिए जाएँगे और जैसा कि बी॰जे॰पी॰ नेता डॉ. सुब्रह्मण्यन स्वामी कहते है, मुसलमानों को दूसरे दर्जे का नागरिक बना कर उनसे वोट देने का अधिकार छीन लिया जाएगा, ताकि वे देश की मुख्य धारा से बिल्कुल कट जाएँ। इसी तरह डॉ. भीमराव अम्बेडकर की कोशिशों से अनुसूचित जाति / जनजाति के लोगों को नौकरियों, शिक्षण संस्थाओं और विधानपालिका में दिया गया आरक्षण भी ख़त्म कर दिया जाएगा, ताकि वे फिर सदियों पुरानी हालत में पहुँच जाएँ। आर॰एस॰एस॰ मनुस्मृति के अनुसार ब्राहमणवाद को आगे बढ़ाएगा, ताकि देश में वर्णव्यवस्था दोबारा लागू हो और ‘शूद्र’ हमेशा उनके रहमोकरम पर अपनी जि़न्दगी गुज़ारने को मजबूर हो जाएँ। ऐसी हालत में मुसलमानों और दलितों तथा समाज के दबे-कुचले लोगों के सर पर मंडरा रहे ख़तरे को पहचानते हुए उसे रोकने के लिए एक होकर लड़ना होगा।\nनरेन्द्र मोदी के प्रधानमन्त्री बनने पर पड़ोसी देशों से भी सम्बन्ध ख़राब होंगे, क्योंकि मोदी अपने बयानों में उन्हें सबक़ सिखाने की धमकी दे चुके हैं। सेक्यूलर पार्टियों पर मुसलमानों के तुष्टीकरण का आरोप लगाकर, मुसलमानों को जि़न्दा रहने लायक़ भी छोड़ा नहीं जाएगा। ऊपर से यह इल्ज़ाम लगाया जाएगा कि चूँकि आतंकवादियों का सम्बन्ध मुसलमानों से है, इसलिए उन्हें सबक़ सिखाना ज़रूरी है। मुसलमानों से बदला लेने की भावना से पूरे देश में शक का माहौल पैदा हो जाएगा, जिससे विभिन्न जाति-बिरादरी के लोग एक दूसरे को शंका की दृष्टि से देखेंगे। इससे देश में अस्थिरता का माहौल पैदा होगा, जिससे फ़ायदा उठाकर हमारा पड़ोसी देश चीन कुछ न कुछ हरकत कर सकता है। वैसे भी वह थोड़े-थोड़े अन्तराल पर हमारी सीमाओं से छेड़-छाड़ करता ही रहता है। आर॰एस॰एस॰ का दर्शन कभी छोटी जातियों के वर्चस्व को स्वीकार नहीं कर सकता। गुजरात में 2002 में हुए मुसलमानों के कत्लेआम के बाद ब्राहमणवादी सेाच ने मोदी को हिन्दुत्व का हीरो बना दिया है। इस काम में यहूदी लाबी भी अपनी कारोबारी कम्पनियों के माध्यम से बहुत सक्रिय है। कार्पोरेट घराने मोदी की भरपूर मदद कर रहे हैं। अगर सत्ता में आने के बाद मोदी अपने हिसाब से काम करेंगे और आर॰एस॰एस॰ के दबाव में नहीं आएँगे तो आर॰एस॰एस॰ की सारी योजना धराशायी हो जाएगी। ऐसी हालत में ख़तरा यह भी है कि मोदी एक तानाशाह बन कर उभरें। अगर ऐसा हुआ तो हिटलर की आत्मा बहुत ख़ुश होगी, कि उसे एक शागिर्द मिल गया।


गरीब बच्‍चों को स्कूल भेजना ही जीवन का एकमात्र लक्ष्य - theindianxpress.com|Breaking Hindi News|Latest Crime news|Live Hindi News|Hindi News Paper|State News in Hindi\nHome >> National >> गरीब बच्‍चों को स्कूल भेजना ही जीवन का एकमात्र लक्ष्य\nगरीब बच्‍चों को स्कूल भेजना ही जीवन का एकमात्र लक्ष्य\nin National December 29, 2017\nउस घटना को बीते सोलह वर्ष से भी ज्यादा का वक्त हो गया है, पर जब भी मैं उस दृश्य को याद करता हूं, राष्ट्र के करोड़ों बच्चों का बेबस बचपन आंखों के सामने जीवंत हो उठता है. मैं अमृतसर में था. स्वर्ण मंदिर से बाहर निकलने के बाद मैंने देखा कि कुछ बच्चे कचरे के ढेर में प्लास्टिक ढूंढ रहे थे. कचरे के ढेर में यह प्लास्टिक बाकी लोगों के लिए बेकार की चीज होती है, पर इसे ढूंढने वाले गरीब बच्चों के लिए उनके अस्तित्व की उम्मीद होती है. ऐसा नहीं है कि मीडिया का ध्यान इन बच्चों के नरकीय ज़िंदगी पर नहीं जाता, लेकिन यह ध्यान किसी औपचारिक हरकत से बढ़कर नहीं दिखता.\nमैं अपनी सैन्य छावनी में लौट आया, मगर मैं कूड़ा बीनने वाले उन बच्चों को भूल नहीं पा रहा था. मेरे वरिष्ठ ऑफिसर बेहद कठोर स्वभाव के थे, फिर भी वह अपने जूनियरों का हालचाल लेने अक्सर आते रहते थे. मैंने उन्हें पूरी घटना सुनाई व उनके सामने गरीब बच्चों के लिए कुछ करने की अपनी ख़्वाहिश जाहीर की. मैंने अपने ऑफिसर से ड्यूटी के बाद बच्चों को पढ़ाने की मोहलत देने की अनुमति मांगी, जिसके लिए ऑफिसर ने तुरंत हां कर दी. 26 जनवरी, 2001 को मैंने अमृतसर में पांच बच्चों को पढ़ाना प्रारम्भ किया व तब से आज तक निरंतर इसी कोशिश में रहता हूं कि किस तरह भाग्य के मारे इन बच्चों को किताबों के करीब ला सकूं.\nयह भी पढ़ें: जाली नोट जमा कराने वाले बैंक मैनेजर पर गाज, RBI ने दर्ज कराया केस\nदो वर्ष बाद मेरा ट्रांसफर जम्मू हो गया. मुझे अपने तबादले के बारे में पहले ही पता चल चुका था, सो मैं इस तैयारी में जुट गया था कि उन बच्चों की पढ़ाई बाधित न हो. मैंने ऐसे नेक लोगों की तलाश कर ली थी, जिन्होंने मेरे जाने के बाद मेरा कार्य जारी रखा. जम्मू जाकर भी मैंने अपना पुराना कार्य जारी रखा. पंद्रह वर्ष तक राष्ट्र की सेवा करने के बाद करीब दस वर्ष पहले मैं गढ़वाल राइफल से रिटायर हो गया.\nहालांकि मैं बच्चों को पढ़ाता था, पर देहरादून में रह रहे अपने परिवार के साथ घर पर खाली बैठ पाना मेरी फितरत के विरूद्ध था. मेरे परिवार को लगता था कि सिर्फ बच्चों को पढ़ाने का मतलब है कि मैं घर का पैसा बर्बाद कर रहा हूं. मैं बच्चों को पढ़ाता रहूं, परिवार की नाराजगी व न बढ़े, इसलिए मैंने एक बैंक में सिक्योरिटी गार्ड की जॉब करने का निर्णय लिया. यही ऐसा कार्य था, जो हम रिटायर्ड सैनिक सरलता से कर सकते हैं.\nयह भी पढ़ें: मुंबई में कमला मिल कंपाउंड में आग, कई लोगों की मौत\nमैंने एक राष्ट्रीय बैंक के एटीम के प्रहरी की जॉब प्रारम्भ कर दी. मेरी ड्यूटी शिफ्ट शाम से देर रात तक की थी. छह हजार रुपये प्रति महीने मिलने वाली पगार को मैं अपने लिए नहीं, बल्कि गरीब बच्चों की पढ़ाई से जुड़ी जरूरतों पर खर्च करता हूं. इन बच्चों के जन्मदिन पर केक काटने के साथ इनके लिए पार्टी भी आयोजित की जाती है. घर-परिवार वाले बहुत ज्यादासमय तक इस बात को लेकर भी मुझसे नाराज रहे, लेकिन धीरे-धीरे मेरे कार्य की सकारात्मकता ने उनका नजरिया बदल दिया व आज उन्हें मुझ पर गर्व है.\nमैं मानता हूं कि एक सैनिक का कार्य लड़ना है, लेकिन सभी लड़ाइयां बाहरी दुश्मनों के विरूद्ध सीमाओं पर ही नहीं लड़ी जातीं. मेरी लड़ाई निरक्षरता व गरीबी के विरूद्ध है. बच्चों के चेहरे पर मुस्कान लाने के लिए एक प्रयत्न है. मैंने यह लड़ाई किसी जीत के लिए नहीं, बल्कि खुद की खुशी के लिए छेड़ी है व मैं अंतिम सांस तक इसे जारी रखना चाहता हूं.\n-विभिन्न साक्षात्कारों पर आधारित.\nPrevious: KamalaMillsFire: पोस्टमार्टम में हुआ 14 लोगों की मौतों का खुलासा\nNext: कूलपैड नोट3लाइट का रिव्यू


सुशांत केस मे फंसीं रिया : NCB ने की गिरफ्तार, आज हुआ न्याय\nसुशांत केस मे फंसीं रिया : NCB ने की गिरफ्तार,\nimage source: mediavigil\nरिया की गिरफ्तारी की प्रक्रिया शुरू हो गयी है\nसुशांत के फार्म हाउस के लिए निकली NCB टीम\nसुशांत के पिता ने थेरेपिस्ट के खिलाफ की शिकायत\nरिया ने दर्ज कराई एफआईआर अवैध – विकास सिंह\nड्रग्स के मामले में एनसीबी की बड़ी कार्रवाई\nसुशांत का परिवार मुंबई हाईकोर्ट का दरवाजा खटखटाएगा\nरिया ने ड्रग्स लेने की बात मामले कबूली की\nमुंबई: ड्रग्स कनेक्शन को लेकर सुशांत सिंह राजपूत मामले में रिया चक्रवर्ती को गिरफ्तार कर लिया गया है। बता दें कि लगातार तीसरे दिन एनसीबी ने रिया से पूछताछ की। इसके बाद रिया को गिरफ्तार कर लिया गया था। गिरफ्तारी के बाद अब रिया का मेडिकल परीक्षण कराया जाएगा। रिया का भी कोरोना टेस्ट होगा। रिया के भाई शोविक और सुशांत के स्टाफ मैनेजर सैमुअल मिरांडा पहले से ही एनसीबी की हिरासत में हैं। आज रिया से शाविक और मिरांडा के सामने बैठकर पूछताछ की जाती है।\nरिया को लेकर सबसे बड़ी खबर आ रही है। NCB के सूत्रों के मुताबिक, रिया को आज गिरफ्तार किया जा सकता है। गिरफ्तारी के बाद रिया को मेडिकल टेस्ट के लिए ले जाया जाएगा। शाम करीब 4.30 बजे मेडिकल टेस्ट होगा। रिया को फिलहाल तीसरे दिन एनसीबी कार्यालय में पूछताछ की जा रही है। शोविक ड्रग्स मामले में रिया का भाई पहले से ही एनसीबी की हिरासत में है।\nएनसीबी की टीम सुशांत के फार्म हाउस पावना के लिए रवाना हो गई है। फार्म हाउस पर जांच होगी। आपको बता दें, दवाओं के मामले में NCB सख्त जांच के दायरे में है। रिया एनसीबी कार्यालय में पूछताछ के तीसरे दौर में भी है।\nसुशांत सिंह राजपूत के पिता केके सिंह, डॉ। ने सुज़ैन वॉकर के खिलाफ शिकायत दर्ज कराई है। अभिनेता के पिता ने डॉक्टर के खिलाफ मेडिकल काउंसिल में शिकायत की है। आपको बता दें, सुजैन वॉकर सुशांत की थेरेपिस्ट रही हैं। उन्होंने सुशांत की मानसिक बीमारी पर एक बयान दिया और अभिनेता को द्विध्रुवी विकार होने के बारे में भी बताया।\nसुशांत के पिता के वकील विकास सिंह ने एक प्रेस कॉन्फ्रेंस में कहा – बांद्रा पुलिस स्टेशन रिया का दूसरा घर लगता है। बांद्रा पुलिस द्वारा दर्ज की गई एफआईआर अवैध है। यह एफआईआर सुप्रीम कोर्ट की अवमानना है। सुप्रीम कोर्ट के आदेश की अवहेलना की गई है। गलत एफआईआर में डॉक्टर के खिलाफ एफआईआर भी भरी जाती है। लगता है रिया ने उसे खुश करने की कोशिश की है। एफआई के खिलाफ अदालत में जाने पर विचार।\nएनसीबी ने दवाओं के मामले में बड़ी कार्रवाई की है। सूत्र के मुताबिक, एनसीबी ने डोजियर तैयार किया है। इसमें 25 बॉलीवुड अभिनेताओं के नाम शामिल हैं। इस डोजियर को NCB SIT ने तैयार किया है। A, B और C श्रेणियों में सेलेब्स को सूची में शामिल किया गया है। जल्द ही NCB इन बॉलीवुड अभिनेताओं को तलब करेगा। रिया-शोविक, ड्रग्स पैडलर और इलेक्ट्रॉनिक उपकरणों की जांच के बाद सूची तैयार की गई है।\nयह सूची NCB के शीर्ष बॉस को दिखाई गई है। रिया ने उन बॉलीवुड पार्टियों के नामों का भी उल्लेख किया है जहां ड्रग्स का इस्तेमाल किया जाता था। NCB सुशांत के सह-कलाकारों और अभिनेताओं का समन्वय भी करेगा।\nसुशांत का परिवार रिया की एफआईआर को रद्द करने के लिए मुंबई उच्च न्यायालय का रुख कर सकता है। सुशांत के परिवार के वकील का कहना है कि रिया ने मुंबई पुलिस में झूठी एफआईआर दर्ज कराई है। सुशांत के परिवार ने एफआईआर पर आपत्ति जताई है क्योंकि सीबीआई पूरे मामले की जांच कर रही है। परिवार आज मुंबई उच्च न्यायालय जा सकता है।\nरिया चक्रवर्ती का NCB के साथ पूछताछ का तीसरा दिन जारी है। रिया ने आज पहली बार घोषणा की कि उसने ड्रग्स लिया है। इससे पहले, रिया इस बात पर अड़ी थी कि उसने कभी ड्रग्स नहीं लिया था। वहीं, NCB ड्रग्स मामले में 25 बॉलीवुड सेलेब्स को तलब करेगा। रिया ने उन बॉलीवुड पार्टियों के नामों का भी उल्लेख किया है जहां ड्रग्स का इस्तेमाल किया जाता था। NCB सुशांत के सह-कलाकारों और अभिनेताओं का समन्वय भी करेगा।\nPUBG Ban: PUBG मोबाइल जल्द ही भारत वापस आ सकता है, पूरी खबर देखें.. »\n« हाथों की लकीरों में बनता है ऐसा ‘M’ अक्षर? अगर हां, तो जान ले ये बात..\nCategories: जुर्म ताज़ा खबर सुर्खियां\nTags: riya sushant


Robin Sharma Motivational Quotes in Hindi\nHome - Motivational Quotes in Hindi - Robin Sharma Motivational Quotes in Hindi | रॉबिन शर्मा के अनमोल विचार\nRobin Sharma Motivational Quotes in Hindi | रॉबिन शर्मा के अनमोल विचार\nRobin Sharma Motivational Quotes in Hindi | रॉबिन शर्मा के अनमोल विचार:\nनमस्कार दोस्तों आप सभी का नॉलेज ग्रो हिन्दी ब्लॉग पर स्वागत है, दोस्तो आज की ब्लॉग पोस्ट आप सभी के लिए बहुत ही इंस्पिरेशनल और स्पेशल होने वाली है क्योंकि आज हम आपके साथ रॉबिन शर्मा के अनमोल विचार शेयर करने वाले हैं। इसीलिए आप सब इस ब्लॉग पोस्ट को अंत तक जरूर पढ़िए।\nरॉबिन शर्मा के अनमोल विचार | Robin Sharma Motivational Quotes in Hindi\n1 रॉबिन शर्मा के 35 अनमोल विचार | Robin Sharma Motivational Quotes in Hindi\n1.1 रॉबिन शर्मा के अनमोल विचार [11-20]\n1.2 रॉबिन शर्मा के अनमोल विचार [21-30]\n1.3 Robin Sharma Inspirational Quotes in Hindi [31-40]\n1.4 Robin Sharma Inspirational Quotes in Hindi [41-50]\n1.4.1 Conclusion of Robin Sharma Motivational Quotes in Hindi\nरॉबिन शर्मा के 35 अनमोल विचार | Robin Sharma Motivational Quotes in Hindi\n1. हम सब लोग इस दुनिया में किसी खास मकसद केलिए आए हुए हैं, इसीलिए पुरानी बातो को भूले और अपने भविष्य के निर्माता बने।\n2. जब तक की आप अपने बारे में अच्छा महसूस नही करते हैं, तब तक आप दुसरो को अच्छा महसूस नही करा सकते हैं।\n3. अपने आप पर निवेश करना आपके जीवन में किया गया सबसे अच्छा निवेश होगा।\n4. अपने जीवन का उद्देश्य ही जीवन का उद्देश्य है।\n5. मैने एक बार पढ़ा था कि – जो लोग दुसरो के जीवन को पढ़ते और समझते हैं, वे बुद्धिमान व्यक्ति होते है और जो लोग खुद को पढ़ते और समझते हैं, वो प्रबुद्ध व्यक्ति होते है।\n6. आपका जीवन महान हो, इसके लिए आपका विश्वास आपके भय से बड़ा होना चाहिए।\n7. यदि आप सचमुच विश्व स्तरीय होना चाहते हैं, तो अंतत: ये आपके तैयारी और अभ्यास पर निर्भर करेगा।\n8. ज्ञान केवल संभावित शक्ति है। और इस शक्ति को प्रकट करने के लिए इसे प्रयोग करना होगा।\n9. जीवन की कुछ सबसे अच्छी खुशियां बडी साधारण होती है, इसीलिए आपने जीवन को इनसे भर लीजिए और आपका हदय प्रसन्न हो जायेगा।\n10. गरीबों की मदद करने का सबसे अच्छा तरीका यह है की, ये सुनिश्चित करना की आप इन में से एक नही बन जाते।\nरॉबिन शर्मा के अनमोल विचार [11-20]\n11. रोज खुद में छोटे छोटे सुधार समय के साथ आचार्यजनक परिणाम लाते हैं।\n12. साधारण व्यक्ति मनोरंजन से प्यार (प्रेम) करता है और असाधारण व्यक्ति शिक्षा से प्रेम करता है।\n13. प्रतिभा का होना बहुत ही शानदार है, लेकिन अपने आप पर विश्वास होना उससे भी अधिक महत्वपूर्ण है।\n14. अगर आप महान महसूस नही करते हैं, तो आप महान नही बन सकते हैं।\n15. सुबह जल्दी उठना, एक उपहार है जो में अपने आपको देता हूं।\n16. बड़े और महान लोग, दुसरो को छोटा नही दिखाते हैं।\n17. बाहरी सफलता कोई मायने नहीं रखती है, जब तक की आप अंदर से भी सफल न हो।\n18. बदलाव प्रारंभ में सबसे कठिन, मध्य में सबसे बेकार और अंत में सबसे अच्छा होता है।\n19. एकाग्रता मानसिक स्वामित्व की जड़ में हैं।\n20. आप दुसरो का नेतृत्व तब तक नहीं कर सकते हैं, जब तक की आप स्वय का नेतृत्व करने केलिए सिख न लेते है।\nरॉबिन शर्मा के अनमोल विचार [21-30]\n21. सबसे छोटा कार्य सबसे महान इरादे से हमेशा बेहतर होता हैं।\n22. हमेशा खुद को और अधिक काम करने केलिए और अनुभव लेने लिए प्रेरित करिए।\n23. सभी महान विचारकों (थिंकर्स) का प्रारंभ में उपहास किया जाता हैं और अंत में उनकी ही पूजा की जाती है।\n24. हर व्यक्ति जिनसे आप मिलते हैं, वो आप से कम से कम एक बात तो जानते हैं, जो आप नहीं जानते हैं। इसीलिए इसे सीखे बिना आप उन्हें जाने न दे।\n25. कोई भी निर्णय न लेना भी एक निर्णय है, कुछ भी नहीं करने केलिए। और कुछ भी न करना आपको कही पर भी नही ले जाता है।\n26. आप जिस पर भी ध्यान केंद्रित करते हैं वह बढ़ता है और आप जो भी सोचते हैं उसका विस्तार हो जाता हैं। और आप जिस पर भी ध्यान केंद्रित करते हैं, वह आपका भाग्य निर्धारित करता है।\n29. उपलब्धी का उपहार है, वह चीजे नही जो आपको मिलती है, बल्की वह व्यक्ति जो आप बन जाते हैं।\n30. कृपया याद रखें कि आपकी सबसे बड़ी प्रतिभा, आपके सबसे बड़े डर से कई अधिक शक्तिशाली हैं।\nRobin Sharma Inspirational Quotes in Hindi [31-40]\n31. “में कोशिश करूंगा” कहने का वास्तव में अर्थ है कि “में वास्तव में प्रतिबद्ध नही हु।”\n32. आपका जीवन एक दर्पण है, जीवन हमे वह नही देता जो हम चाहते हैं, बल्की जीवन हमे वह देता है जो हम हैं।\n33. जिन आशंकाओ का हम सामना नहीं करते हैं, वे हमारी सीमा बन जाती है।\n34. यदि आप अपने लिए सोच रहे हैं तो आप अनुसरण कर रहे हैं नेतृत्व नही कर रहे हैं।\n35. बहुत बार, हम अपने दिन आदर्श मार्ग के सामने आने की प्रतीक्षा में बिताते हैं, और हम यह भूल जाते हैं की रास्ते चलने से बनते हैं न की इंतजार से बनते हैं।\n36. जब तक आप काम नही करते हैं, तब तक कुछ भी काम नही करता है।\n37. असफलता के बारे में सबसे अच्छी बात यह है, की वे हमे हमारी ताकत से परिचित कराती है।\n38. आप जितना अधिक समय अपने असुविधा के क्षेत्र में बिताएंगे, उतना ही आपके आराम के क्षेत्र का विस्तार होगा।\n39. कभी कभी हमे अपना रास्ता भटकना पड़ता है, अपना रास्ता खोजने केलिए!\n40. अगर आपका जीवन सोचने लायक है, तो यह लिखने लायक है।\nRobin Sharma Inspirational Quotes in Hindi [41-50]\n41. आज के बारे में खास और खूबसूरत बात यह है की आपको इसे कल से बेहतर बनाने का विकल्प मिलता है।\n42. अपने सपनों का सम्मान करने का सबसे अच्छा तरीका उन्हें पूरा करना है।\n43. जब तक हमारा मिशन हमारा जुनून नही बन जाता हैं, तब तक हम औसत के दायरे में बंधे रहेगें।\n44. जब हम अपना समय बर्बाद करते हैं, तो हमारा समय हमे बर्बाद करता है।\n45. हमे अपने आय को दो गुना करने केलिए हमे आत्मविकास में अपने निवेश को तीन गुना करें।\n46. एक असाधारण जीवन उन सभी क्षेत्रों में दैनिक, निरंतर सुधार के बारे में है, जो सबसे अधिक मायने रखते हैं।\n47. एक डर सिर्फ एक झूठ है जो आपने कई बार अभ्यास किया है और आप मानते हैं की यह सच है।\n48. उद्देश दुनिया में सबसे शक्ति शाली प्रेरक है। जुनून का रहस्य वास्तव में उद्देश्य है।\n49. बिना दिशा और बिना सपनों के जीने वाले लोगो के जीवन में थकान हावी हो जाती है।\n50. आप निडरता में पैदा हुए थे लेकिन दुनिया ने आपको डरना सिखाया होगा।\nहमारे अन्य आर्टिकल्स :\n>> प्रेरणादायक पॉजिटिव थॉट्स इन हिंदी\n»» प्रेरणादायक सुविचार इन हिंदी\n>> टीम फेरिस के अनमोल विचार\n>> 100 प्रेरणादायक मोटिवेशनल कोट्स इन हिंदी\n>> बेंजामिन फ्राक्लिन के अनमोल विचार\n>> अरस्तु के अनमोल विचार\n>> मोटिवेशनल स्टोरी इन हिंदी फॉर सक्सेस इन लाइफ\n>> पिता और पुत्र की दिल को छू लेने वाली कहानी\n>> हमारा सच्चा दोस्त कौन हैं ?\n>> शोर्ट मोटिवेशनल स्टोरी इन हिंदी विथ मोरल\nConclusion of Robin Sharma Motivational Quotes in Hindi\nदोस्तो यह थे रॉबिन शर्मा के 50 अनमोल विचार आप सभी को कैसे लगे हमे नीचे कमेंट बॉक्स में कॉमेंट करके ज़रूर बताएं। अगर आपको हमारे द्वारा लिखा गया Robin Sharma Motivational Quotes in Hindi आर्टिकल पसंद आया होगा या आपके लिए उपयोगी साबित हुआ होंगा, तो अपने दोस्तों के साथ इसे अवश्य शेयर करें।\nदोस्तो फिर मिलेंगे एसे हि एक inspirational quotes के साथ तब तक केलिए आप जहा भी रहिए खुश रहिए और मुस्कुराते रहिएं।\nआपका बहुमूल्य समय देने केलिए धन्यवाद।\nCategories Motivational Quotes in Hindi Tags Motivational Quotes in Hindi, Positive Thoughts in Hindi\nगीता के ये 10 उपदेश आपकी जिंदगी बदल देंगे | Geeta Updesh in Hindi\nThe Secret Book in Marathi Pdf Free Download | रहस्य पुस्तक मराठी Pdf\n72 दिन तपते रेगिस्तान मैं कैसे जिंदा रहा ये इंसान – Real Life Survival Story in Hindi\nTop 15 Best Life Changing Motivational Stories In Marathi For Success\nTop 10 Best Motivational Stories For Students in Hindi\nCategories Select Category Biographies (16) Book Summaries (35) Book Summary in Marathi (2) Buddha Stories (6) Chanyakya Niti (2) Financial Articles (4) Financial Books (9) Free Hindi Books (7) Geeta Saar (2) Inspirational Stories in Hindi (12) Marathi Blog (3) Marathi Books Pdf (3) Motivational Books (24) Motivational Quotes in Hindi (12) Motivational Quotes in Marathi (1) Motivational Stories (19) Motivational Story in Marathi (1) Motivational Suvichar in Hindi (2) Self Help Articles (52) Self Help Books (36) Spiritual Articles (15) Spiritual Books (9) Success Stories in Hindi (9)


ऐसे बनाये मुंह में पानी ला देने वाली काजू कतली - https://bansalnews.com\nसोमवार, 17 जून, 2019 12:16:39 PM IST\nऐसे बनाये मुंह में पानी ला देने वाली काजू कतली\nदिवाली का सीजन चल रहा हैं। दिवाली पर सभी अपने घर पर अलग अलग मिठाईयां बनाते हैं, हम आपके लिये खास तरह से काजू कतली बनाने की विधि लाये हैं। जिसे देखते ही आपके मेहमानों के मुंह में पानी आ जायेगा।\nमिक्सर में काजू को अच्छी तरह पीस कर पाउडर बना लें. अब एक नॉन - स्टिक पैन में पानी और चीनी डाल कर उसे धीमी आंच पर उबलने दे. इस दौरान आप एक थाली ले कर उसमे तेल लगा लीजिए. यदि चीनी पानी में अच्छी तरह से मिल गई हो तो उसमे काजू का पाउडर मिला कर धीमी आंच में पकाते रहे. काजू के मिश्रण को तब तक पकाए जब तक वह गाड़ा न हो जाए. अब इसे पैन से उतार कर थाली में डाल दे. आप चाहे तो इसमें गुलाब की पंखुड़ियां भी मिला सकते हैं. जब यह मिश्रण हल्का गरम हो तब आप इसका आटा गूंथ ले. अब इस आटे को तेल लगी थाली में फैलाए.


मुफ्त नहीं रहीं Jio की सेवाएं, यहां है हर टेरिफ प्लान की जानकारी - Patna News in Hindi, पटना समाचार, Latest Patna Hindi News, पटना न्यूज़ - Live Cities News\nHomeHi-Fiमुफ्त नहीं रहीं Jio की सेवाएं, यहां है हर टेरिफ प्लान की जानकारी\nलाइव सिटीज डेस्क : लंबे समय तक मुफ्त सेवाएं देने के बाद रिलायंस जियो ने अपने उन ग्राहकों के नंबर बंद करने शुरू कर दिए हैं जिन्होंने अभी तक रीचार्ज नहीं कराया है. जानकारी के मुताबिक इस प्रक्रिया को पूरा होने में कुछ दिन का समय और लगेगा. ऐसे में ये बिल्कुल साफ है कि रिलायंस जियो अब मुफ्त सेवा नहीं मुहैया कराएगी. रिलायंस जियो वेबसाइट के अलावा माय जियो ऐप पर आप देख पाएंगे कि अब सिर्फ तीन प्रीपेड प्लान उपलब्ध हैं और यहां किसी भी पोस्टपेड प्लान को लिस्ट नहीं किया गया है. इसका मतलब है कि आपको अब रीचार्ज कराना ही होगा लेकिन रीचार्ज के पैक अब सीमित हो गए हैं.\nध्यान देने वाली बात है कि पिछले साल सितंबर में कपनी ने प्रीपेड और पोस्टपेड प्लान का खुलासा किया था. प्रीपेड ग्राहकों के लिए 8 मासिक प्लान थे जो 149 रुपये से शुरू होकर 4,999 रुपये तक के थे. इतने ही पोस्टपेड प्लान भी पेश किए गए थे. मार्च महीने में जियो प्राइम की घोषणा के साथ कंपनी ने प्राइम प्लान भी पेश किए. इस ऑफर के तहत भी प्रीपेड ग्राहकों के लिए कई, और पोस्टपेड सब्सक्राइबर के लिए कुछ विकल्प थे. इनमें से सबसे ज़्यादा चर्चा 303 रुपये और 499 रुपये वाले प्लान की होती रही.\nइन दो प्लान्स के तहत यूज़र को क्रमशः हर दिन इस्तेमाल के लिए 1 जीबी और2जीबी डेटा मिलता थ. जियो प्लान और ऑफर शुरुआत जियो ‘हैप्पी न्यू ईयर ऑफर’ से हुई।. फिर जियो समर सरप्राइज़ ऑफर को पेश किया गया जिसे ट्राई के आदेश के बाद वापस ले लिया गय. आखिर में जियो ने धन धना धन ऑफर पेश कर दिया. रिलायंस जियो धन धना धन ऑफर के तहत, ग्राहकों को 309 रुपये के रीचार्ज पर मुफ्त वॉयस कॉल की सुविधा के साथ हर दिन इस्तेमाल करने के लिए 1 जीबी डेटा मिलता है.\nवहीं,2जीबी डेटा प्रति दिन वाले प्लान की कीमत 509 रुपये है. दोनों ही पैक वैधता 84 दिनों की है, यानी कि करीब3महीने. बता दें कि जियो के पुराने वादे की तरह वॉयस कॉलिंग और राष्ट्रीय रोमिंग पूरी तरह से मुफ्त है और हर दिन 100 एसएमएस भी मिलता है. हालांकि, आज की तारीख में जियो वेबसाइट और ऐप पर यही मुख्य प्लान उपलब्ध हैं. पोस्टपेड के लिए कोई भी प्लान लिस्ट नहीं किया गया है. इसके अलावा आपके पास 149 रुपये के प्रीपेड रीचार्ज का भी पैक उपलब्ध हैंं.\nये हैं रिलायंस जियो की वेबसाइट और माय जियो ऐप पर उपलब्ध तीनो जियो प्लान:\nइस प्लान की वैधता 28 दिनों की है. इस पैक के तहत भी आपको सभी कॉल्स और एसएमएस मुफ्त मिलेंगे. इसके अलावा अगर आप जियो प्राइम मेंबर हैं तो आपको हर महीने इस्तेमाल करने के लिए2जीबी डेटा मिलेगा. वहीं, अन्य यूज़र 1 जीबी डेटा पाएंगे. इसके अलावा सब्सक्रिप्शन डेटा खत्म हो जाने के बाद आप टॉप अप रीचार्ज करा सकते हैं.\n309 का जियो प्लान\nयह प्लान सिर्फ जियो प्राइम मेंबर के लिए है. पहले रीचार्ज पर आपको 84 दिनों की वैधता के साथ 84 जीबी डेटा मिलेगा. इसके बाद के रीचार्ज पर आपको 28 दिनों की वैधता के साथ 28 जीबी डेटा दिया जाएगा. साथ ही मुफ्त कॉल्स और एसएमएस की सुविधा जारी रहेगी. साथ ही इसमें जियो ऐप्स का मुफ्त सब्सक्रिप्शन 84 दिनों के लिए मिलने वाला 84 जीबी डेटा एक सीमा के साथ आता है. हर दिन यूज़र 1 जीबी डेटा इस्तेमाल कर सकेंगे. इसका मतलब है कि जब आप पहली बार 309 रुपये का रीचार्ज कराते हैं तो आपको 1 जीबी प्रति दिन के हिसाब से 84 दिनों के लिए 84 जीबी डेटा मिलेगा. इसके बाद 309 रुपये के रीचार्ज पर आपको 28 दिनों के लिए हर दिन 1 जीबी डेटा मिलेगा.\n509 वाला जियो प्लान\nयह प्लान भी सिर्फ जियो प्राइम सदस्यों के लिए है. पहली बार रीचार्ज कराने पर आपको 84 दिनों की वैधता के साथ 168 जीबी डेटा मिलेगा. इसके बाद के रीचार्ज पर 28 दिनों की वैधता के साथ 56 जीबी डेटा मिलेगा. इस रीचार्ज के साथ आपको अनलिमिटेड वॉयस कॉल, अनलिमिटेड एसटीडी कॉल मुफ्त, नेशनल रोमिंग अनलिमिटेड एसएमएस मिलेगा. इसमें हर दिन यूज़र2जीबी डेटा इस्तेमाल कर सकेंगे. इसका मतलब है कि जब आप पहली बार 509 रुपये का रीचार्ज कराते हैं तो आपको2जीबी प्रति दिन के हिसाब से 84 दिनों के लिए 168 जीबी डेटा मिलेगा. इसके बाद 509 रुपये के रीचार्ज पर आपको 28 दिनों के लिए हर दिन2जीबी डेटा मिलेगा. अगर आपने जियो प्राइम के लिए सब्सक्राइब नहीं किया है तो आपको एक बार अतिरिक्त 99 रुपये भी देने पड़ेंगे.\nअगर आपके नंबर की वैधता खत्म हो जाती है और आप पूरे हफ्ते के लिए नहीं रीचार्ज कराना चाहते हैं तो आप इन तीन जियो पैक में से एक को चुन सकते हैं. ये प्लान 96 रुपये (7 दिन), 49 रुपये (3 दिन) और 19 रुपये (एक दिन) के हैं. इन सभी प्लान में आपको मुफ्त कॉल, हर दिन 100 एसएमएस और जियो ऐप्स का सब्सक्रिप्शन मिलेगा. 19 रुपये वाले प्लान में 100 एमबी डेटा (जियो प्राइम यूज़र के लिए 200 एमबी डेटा) 49 रुपये वाले प्लान में 300 एमबी डेटा (जियो प्राइम यूज़र के लिए 600 एमबी डेटा) 96 रुपये वाले प्लान में 600 एमबी डेटा (जियो प्राइम यूज़र के लिए7जीबी डेटा, दैनिक सीमा 1 जीबी डेटा) मिलेगा.\nजियो का बूस्टर पैक\nजियो बूस्टर अगर आपने रिलायंस जियो की दैनिक सीमा में मिलने वाले सारे डेटा का इस्तेमाल कर लिया तो आपके पास जियो बूस्टर पैक का विकल्प है. जियो ऐप पर दो बूस्टर पैक को लिस्ट किया गया है. 51 रुपये का रीचार्ज कराने पर आपको एक दिन वैधता के साथ 1 जीबी 4जी डेटा मिलेगा. दूसरा बूस्टर पैक 301 रुपये का है. इसके तहत6जीबी एलटीई डेटा 28 दिनों की वैधता के साथ आएगा. ध्यान रहे कि जियो ऐप पर भी भले ही ये दो प्लान उपलब्ध हैं लेकिन जियो की वेबसाइट पर 11 रुपये वाला प्लान भी है. इसमें आपको 100 एमबी डेटा मिलेगा. वहीं, जियो की वेबसाइट पर बताया गया है कि 301 रुपये के बूस्टर पैक में आपको 10 जीबी डेटा मिलेगा.


दिल्ली में हाई अलर्ट: IGI एयरपोर्ट उड़ाने की धमकी, अलकायदा ने पुलिस को भेजा ईमेल\nनई दिल्ली तिथि। रविवार, 08 अगस्त, 2021 – अलकायदा ने इंदिरा गांधी अंतरराष्ट्रीय हवाईअड्डे को उड़ाने की धमकी दी है। दिल्ली पुलिस को शनिवार शाम अल कायदा के नाम से एक ईमेल मिला। इसने अगले कुछ दिनों में आईजीआई हवाई अड्डे को उड़ाने की धमकी दी। धमकी के बाद एयरपोर्ट की सुरक्षा बढ़ा दी गई\nनई दिल्ली तिथि। रविवार, 08 अगस्त, 2021 – अलकायदा ने इंदिरा गांधी अंतरराष्ट्रीय हवाईअड्डे को उड़ाने की धमकी दी है। दिल्ली पुलिस को शनिवार शाम अल कायदा के नाम से एक ईमेल मिला। इसने अगले कुछ दिनों में आईजीआई हवाई अड्डे को उड़ाने की धमकी दी। धमकी के बाद एयरपोर्ट की सुरक्षा बढ़ा दी गई है।\nईमेल में कहा गया, “करणबीर सूरी उर्फ मोहम्मद जलाल और उनकी पत्नी शैली शारा उर्फ हुसैन रविवार को सिंगापुर से भारत आ रहे हैं।” वे अगले एक से तीन दिनों में एयरपोर्ट पर बम लगाने की साजिश रच रहे हैं. धमकी के बाद सुरक्षा एजेंसियों को अलर्ट कर दिया गया है और सुरक्षा बढ़ा दी गई है।\nजांच को लेकर डीआईजी ने कहा कि पहले भी इसी नाम और समान विवरण से धमकी भरे मैसेज मिलते थे. इससे पहले करणबीर और शैली को ISIS के एजेंट के तौर पर दिखाया गया था। इसने यह भी कहा कि दोनों आ रहे थे और एक से तीन दिनों में हवाई अड्डे पर बम विस्फोट करने की साजिश रचेंगे।\nइससे पहले 18 अप्रैल को दिल्ली एयरपोर्ट पर तब सनसनी मच गई थी जब एक विमान को बम से उड़ाने की धमकी दी गई थी। बेंगलुरु से दिल्ली जाने वाली फ्लाइट में एक यात्री को वॉशरूम से एक लेटर मिला, जिसमें दिल्ली एयरपोर्ट पर पहुंचते ही प्लेन को उड़ाने की धमकी दी गई थी।


पुलवामा हमला: चीन ने सुषमा स्वराज को भेजा शोक संदेश लेकिन जैश के आतंकी को बैन करने पर जताई आपत्ति - Postoto.com\nOctober 9, 2019 Admin\t0 Comments China, Jaish-e-Mohammad, Jammu-Kashmir, masood azhar, Pulwama terror attack, terrorist, आतंकवादी, आतक, आपतत, क, करन, चन, चीन संयुक्त राष्ट्र सुरक्षा परिषद, जतई, जम्मू कश्मीर, जश, जैश-ए मोहम्मद, न, पर, पलवम, पुलवामा आतंकी हमला, बन, भज, लकन, शक, संयुक्त राष्ट्र सुरक्षा परिषद, सदश, सवरज, सषम, हमल\nबीते गुरुवार जम्मू-कश्मीर के पुलवामा में हुए आतंकी हमले के बाद चीन का दोहरा रवैया सामने आ गया.एक तरफ जहां चीन ने इस घटना की निंदा की. भारत में चीन के राजदूत लुओ झाओहुई ने बताया कि चाइनीज स्टेट काउंसलर और विदेश मंत्री वांग यी ने विदेश मंत्री सुषमा स्वराज को पत्र लिखकर पुलवामा हमले की निंदा की है. वहीं पीड़ितों और घायलों के परिवारों के प्रति सहानुभूति व्यक्त करते हुए सभी तरह के आतंकवाद का विरोध किया.\nन्यूज़ 18 के अनुसार वहीं चीन दूसरी तरफ इस घटना की जिम्मेदारी लेने वाला आतंकी संगठन जैश-ए-मोहम्मद के सरगना मसूद अजहर को ग्लोबल आतंकी मानने को तैयार नहीं हो रहा. भारत कई समय से यह मांग कर रहा है कि जैश-ए-मोहम्मद के सरगना मसूद अजहर को ग्लोबल आतंकवादी का दर्जा मिले.\nअगर अजहर को संयुक्त राष्ट्र सुरक्षा परिषद (UNSC) द्वारा आतंकवादी के रूप में सूचीबद्ध किया जाता है, तो उसकी वैश्विक यात्रा प्रतिबंधित और संपत्ति फ्रीज हो जाएगी.\nचीन नहीं बदलेगा अपना स्टैंड\nचीन संयुक्त राष्ट्र सुरक्षा परिषद का स्थाई सदस्य है और इसकी वजह से चीन के पास वीटो की शक्ति है. चीन, पाकिस्तान का करीबी भी है. भारत, अमेरिका, यूके या फ्रांस द्वारा जब भी अज़हर को अंतरराष्ट्रीय आतंकवादी घोषित करने की कोशिश की गई तो हमेशा चीन ने वीटो कर दिया.\nभले ही जैश-ए-मोहम्मद ने पुलवामा में हुए आतंकवादी हमले की ज़िम्मेदारी ली हो, लेकिन चीन सरकार ने संकेत दिया कि वह इस मामले में अपना स्टैंड नहीं बदलेगा. इस मामले में चीन के विदेश मंत्रालय के प्रवक्ता जेंग शुआंग ने कहा, ‘जैश-ए-मोहम्मद को सुरक्षा परिषद की आतंकवाद निरोधी सूची में शामिल कर दिया गया है. चीन इस मुद्दे को उचित और जिम्मेदाराना तरीके से हैंडिल करेगा.’\nभारत को उम्मीद है कि अमेरिका के साथ मिलकर अज़हर को अतंरराष्ट्रीय आतंकवादी घोषित करने के लिए चीन पर दबाव बनाया जा सकता है. इस घटना के बाद भारत ने पाकिस्तान से कहा कि संयुक्त राष्ट्र में जितने आतंकवादी संगठन सूचीबद्ध हैं उनकी सारी संपत्तियों को फ्रीज़ कर दिया जाए.\n← Amala Paul to star in the Telugu remake of Lust Stories\nMillets: Types, Benefits and Recipes →


छोटे सिंचाई पंप काफी प्रभावी साबित हो रहे हैं\nछोटे सिंचाई पंप के सहारे करें खेती, कीमत मात्र5से 15 हजार रुपए !\nफसलों की अच्छी गुणवत्ता और उत्पादन में सिंचाई का अपना एक अलग महत्व होता है. आजकल सिंचाई की कई नई तकनीक विकसित हो चुकी हैं, जिसके द्वारा किसान फसलों की सिंचाई आसानी से कर सकते हैं. इसमें 1 या 1.5 एचपी से कम की क्षमता रखने वाले छोटे सिंचाई पंप भी शामिल है. इन दिनों छोटे सिंचाई पंप काफी प्रभावी साबित हो रहे हैं. इन छोटे पंप के कई फायदे हैं, जो किसानों को अपनी तरफ आकर्षित करते हैं.\nछोटे सिंचाई पंप से फायदा\nइन पंप से निकलने वाले पानी की धार बहुत तेज़ नहीं होती है, जिससे सतही मिट्टी का अपरदन नहीं होता है. यह पंप कम विद्युत क्षमता वाले होते हैं, जिन्हें उन क्षेत्रों में भी आसानी से चलाया जा सकता है, जहां बिजली की अधिक समस्या रहती है. इन पंपों को सौर ऊर्जा द्वारा संचालिक किया जाता है, इसलिए जहां बिजली नहीं आती है, वहां भी किसान इनकी मदद से सिंचाई का काम कर सकते हैं. ये पंप सिंगल फेज़ वाले क्षेत्रों में भी चलाए जाते हैं, जबकि बड़े सिंचाई पंपों के लिए कम से कम3फेज़ वाले हाईटेंशन कनेक्शन की ज़रूरत पड़ती है.\nछोटे सिंचाई पंप की कीमत\nइनकी कीमत मात्र5से 15 हजार रुपए के बीच होती है, जो कि बाज़ार में मिलने वाले5से 8 एचपी वाले पंपों की तुलना में आधे से भी कम है. सब्ज़ियों और फूलों की खेती में इसका अधिक उपयोग किया जाता है. इसके द्वारा लागत कम और आमदनी ज्यादा होती है.\nछोटे सिंचाइ पंप के फायदे\nइनका वजन बहुत कम होता है, इसलिए इन्हें पीठ पर या साइकिल पर रखकर कहीं भी ले जाना बहुत आसान है.\nयह पंप सौर ऊर्जा द्वारा संचालित किए जाते हैं.\nग्रीनहाउस गैसों का उत्सर्जन कम कर सकते हैं.\nकिसान सस्ती कीमत में छोटे सिंचाई पंप खरीद सकते हैं.\nसब्ज़ियों और फूलों की खेती में उपयोग कर सकते हैं.\nबिजली की समस्या वाले क्षेत्रों के लिए लाभकारी\nआज भी देश में कई ऐसे क्षेत्र हैं, जहां बिजली की अधिक समस्या होती है. ऐसे में छोटे सिंचाई पंप कम लागत में ज़्यादा मुनाफा देने के लिए लाभकारी माने जाते हैं. कहा जाता है कि ओडिशा, झारखंड, छत्तीसगढ़ और मध्य प्रदेश में अधिकांश आदिवासी क्षेत्रों में भूजल का उपयोग बहुत कम है. ये सभी क्षेत्र ऐसे हैं, जहां बिजली की समस्या अधिक रहती है. इसके साथ ही सड़क और ट्रांसपोर्टेशन जैसी बुनियादी सुविधाएं भी नहीं होती है. इस कारण शहरों से डीज़ल खरीद कर लाना भी नामुमकिन होता है. ऐसे में किसान छोटे सिंचाई पंप की मदद से फसलों की सिंचाई कर सकते हैं. इसमें लागत भी कम लगती है और फसल का उत्पादन भी अच्छा प्राप्त होता है